Wikidata Lindus
Res apud Vicidata repertae:
*Civitas*: Graecia  
*Locus*: 36°5′29″N 28°5′8″E  
*Numerus incolarum*: 819  
*Zona horaria*: UTC+2, UTC+3  

**Gestio**

*Procuratio superior*: Rodos Municipality  

**Geographia**

*Superficies*: 178.9 chiliometrum quadratum  

**Tabula aut despectus**

Lindus: situsLindus: situs
Lindus cum Acropoli
**Lindus** sive **Lindos** (Graece: Λίνδος) est locus archaeologicus, urbs et pristinus demus Graeciae in insula Rhodo situs. Ab administratione anno 2011 reformata (vide: Libellus Callicratis) est "unitas popularis" (Δημοτική Ενότητα) ad demum Rhodum pertinens. Unitati populari sunt quinque vici, quibus omnibus universis fere 3 600 incolea sunt quique circiter octavam insulae partem continent. Lindi sunt reliquiae civititas antiquae homonymae.

Historia
--------

Lindus a Doribus condita est. Mythologia Graeca regem Tlepolemum auctorem fuisse vult. Homerus Lindum inter civitates, quae Bello Troiano Tlepolemo duce interfuissent, nominat:

Τληπόλεμος δ᾽ Ἡρακλεΐδης ἠΰς τε μέγας τε
ἐκ Ῥόδου ἐννέα νῆας ἄγεν Ῥοδίων ἀγερώχων,
οἳ Ῥόδον ἀμφενέμοντο διὰ τρίχα κοσμηθέντες
Λίνδον Ἰηλυσόν τε καὶ ἀργινόεντα Κάμειρον.
Lindus fuit una ex sex urbibus regionis, qui Hexapolium Doricam formaverunt. Iam saeculo octavo Lindus locus mercaturae medius fuit, quae demum post Rhodum urbem saeculo quinto conditam gravitate deminutus est.

Tempore classico acropolis Lindia a templo Athenae deae dedicato superata est, quod circa annum 300 a.C.n. perfectum est. Tempore hellenistico et Romano urbs circa acropolim templumque crescebat. Medio Aevo aedifica relicta, saeculo quarto decimo partim castro equitum ordinis Hospitalis superaedificata sunt, qui insulam contra Imperium Ottomanicum defendebant.

Visu digna
----------

* Acropolis: Supra urbem hodiernam acropolis surgit, quae a Graecis, Romanis, Byzantinis, equitibus S. Ioannis et Ottomanis munita est, quare situs ab archaeologis difficulter interpretari potest. Haec aedificia videntur:
	+ Templum Doricum Athenae Lindiae, quod circiter ab anno 300 a.C.n. repetit, sed loco antiquioris templi aedificatum erat.
	+ Propylaea sanctuarii saeculi quarti a.C.n. quae ad Stoam forma litterae D erectam et ad murum quinque portarum ducunt.
	+ Stoa hellenistica circiter ab anno 200 a.C.n. repetens, longitutine 87 metrorum, ex 42 columnis constans.
	+ Ectypon notissimum triremis Rhodiae e saxis ad imos ad acropolim ducentes gradus exsculptae, in qua statua Hagesandri praefecti stabat, quae a Phytocrito sculpta est. Effigies ab anno 180 a.C.n. repeteit.
	+ Saclae hellenisticae (saeculi secundi) ad acropolim ducentes.
	+ Reliquiae templi Romani, forsitan Diocletiano imperatori dedicati (ca. 300).
	+ Acropolis moeniis hellenisticis circumdata est. Inscriptio Romana moenia ac turres sumptibus P. Aelii Hagetoris, sacerdotis Athenae saeculo secundo, renovata esse.
	+ Castrum equitum ordinis Hospitalis, aedificatum ante annum 1317 loco munitionis Byzantinae, cuius pars superest.
	+ Ecclesia Orthodoxa S. Ioannis a tertio aut quarto decimo saeculo repentens, in reliquiis ecclesiae antiquioris erecta.
* Domus nauarchorum (in urbe).
* Sepulcrum Cleobuli (extra urbem).

Homines noti
------------

* Cleobulus, tyrannus
* Chares Lindius, sculptor
* Panaetius Rhodius

Notae
-----

1. ↑  Homerus, Ilias 2,653-656

Pinacotheca
-----------

* Urbs vetus autocinetis vacuaUrbs vetus autocinetis vacua
* Templum Athenae deaeTemplum Athenae deae
* Aditus domus nauarchiAditus domus nauarchi
* Aspectus in portum ab acropoli in septentriones situmAspectus in portum ab acropoli in septentriones situm
* Ecclesia in urbe vetereEcclesia in urbe vetere
* Aspectus ab acropoli in sinum meridianumAspectus ab acropoli in sinum meridianum
* 
* Inscriptio GraecaInscriptio Graeca

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Lindum** spectant. |

* Lindos Visitor
* Scitu digna de Lindo